Pa & Ma | Neykie's Weblog
Januarie 19, 2008 at 8:06 vm 1 comment
Ek reken vir elkeen van ons kan een spesifieke liedjie jou lewe op die einste oomblik vasvang, en of dit nou net hier en daar 'n sinnetjie uit verskeie liedjies is as jy dit hoor kry jy hoendervleis en jy moet gaan stil staan en dit eers van voor af inneem. (Jimmy eat world-HearYouMe)
Niemand kan vir jou kies hoe om hierdie lewe te leef nie, dis alles jou besluit en sodra jy besluit het werk daaraan om dit waar te maak. Almal strewe na iemand om lief te hê, iets om te doen, en 'n droom om te leef. Hoe jy kies om by dit uit te kom lê alles binne jou en soms kan net jy die moelike vrae beantwoord wat die lewe na jou toe gooi.
Op een op ander tyd verlaat jy die veilige hawe van jou ouers se huis en moet jy die moeilike wêreld daar buite aandurf, en jou bene is nie noodwendig sterk genoeg vir daardie eerste tree nie maar die wil van oorlewing tree gou in en alles gaan nie sommer uit die staan spoor reg nie- jy word mettertyd geskaaf tot jy al hierdie verantwoordlikhede kan hanteer. Soms is jy tog maar nog breukbaar, maar jy leer om sulke dinge te oorkom.
Ek mis my ouers vreeslik, hulle het my gedra as ek seer gehad het. My pa kon altyd en sal nog altyd die een wees wat my trane afvee en my leer om op te staan. My ma sal my koffie aandra en heeltyd my kon troos en verseker dat alles sal oky wees. Soms verstaan ek hulle nie, maar ek is nog net kind in my hart en wat ek heel moontlik die nodigste in my lewe kon hê en het is mense soos hulle. Daddie en Ma ek is oneindig lief vir julle. Julle is die steunpilaar in my lewe wat alles die moeite werd maak.
1. SHARKS | Januarie 21, 2008 om 8:18 vm
Neykie dit is so mooi, jy weet vir ons as ma – is dit ook nie altyd 'n maklik pad om te loop nie, ons verstaan nie altyd ons kinders nie. Maar dit is so waar 'n kind besef nie altyd hoe kosbaar sy ouerhuis is, voor dit te laat is nie. My pa ken my so goed, hy weet wanneer iets my pla – my ouers is ook my alles!!